**U Hrvatskoj osnovan Muzej lažnih vijesti**

U listopadu 2020. osnovan je Muzej lažnih vijesti (mvl.hr) i Institut za nove medije i e-demokraciju (InMed) koji će omogućiti da se na jednom mjestu doznaju sve informacije o lažnim vijestima.

**Lordan Prelog**, nekadašnji novinar i urednik, studira na doktorskom studiju informacijsko-komunikacijskih znanosti na zagrebačkom Filozofskom fakultetu i okuplja komunikacijske stručnjake koji će pisati članke o dezinformiranju i varanju građana u medijima.

Poziva sve zainteresirane, pogotovo učenike i studente, da se prijave na besplatni tečaj namijenjen razvijanju medijske i digitalne pismenosti i kritičkog razmišljanja.

Tečaj radnog naziva “Potjeh u potrazi za Pinokijom” besplatan je za sve željne novih znanja i iskustava, a trajat će tri tjedna i odvijat će se putem elektroničke pošte.

Na taj tečaj možemo se prijaviti moja mama i ja koje smo naivno povjerovale jednom internetskom oglasu: „Iskoristite priliku i kupite po 70% nižoj cijeni svečane haljine.“

Haljine su nam trebale za sestričninu svadbu. Nakon nekoliko tjedana stigle su haljine iz Kine. Bile tako malene da su ih mogle nositi samo moje barbi lutke.

Mama više ne naručuje putem interneta već odemo u trgovinu, isprobamo i kupimo.

Kako i vas ne bi prevarili prvo na dobro proučite internetsku stranicu i oglas. Tko je autor oglasa, može li mu se vjerovati?

Ne otvarajte senzacionalističke naslove, oni samo privlače klikove i donose zaradu onima koji su ih objavili. /**Klea**, 6. d/